બ્લૂમબર્ગના જણાવ્યા મુજબ ન્યૂ ઝીલેન્ડના નાણાંપ્રધાન ડેવિડ પાર્કરે કહ્યું કે, ‘વર્તમાન સરકારનું માનવું છે કે, ન્યૂ ઝીલેન્ડના નગરિકોને વિદેશી ખરીદદારો સામે મુશ્કેલીનો સમનો કરવો પડે નહીં’. આપને જણાવી દઈએ કે, ન્યૂ ઝીલેન્ડના વડાપ્રધાન જેસિન્ડા આર્ડને ગત વર્ષે તેમના ચૂંટણી પ્રચારમાં વિદેશી ખરીદદારો સામે ઝુંબેશ ચલાવી હતી. તેમણે જણાવ્યું હતું કે, વિદેશી ખરીદદારોએ મકાનોની કિંમતમાં વધારો કર્યો છે અને ન્યૂ ઝીલેન્ડના સ્થાનિક લોકો માટે ઘર ખરીદવું મુશ્કેલ બની રહ્યું છે.